**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2022-10-18 Nr. TAR1-175

Klaipėda

Posėdis įvyko (nuotoliniu būdu naudojantis „Microsoft Teams“ programa): 2022-10-14.

Posėdžio pirmininkas Jaroslav Dvorak.

Posėdžio sekretorė Jurgita Šekštėnienė.

Dalyvauja: Jurgita Drąsutytė Klaipėdos miesto savivaldybės administracijos Sveikatos apsaugos skyriaus vyriausioji specialistė, Deividas Petrolevičius Klaipėdos miesto savivaldybės administracijos vyriausiasis patarėjas; Saulius Liekis asociacijos „Mano miestas Klaipėda“ narys; Arūnas Andziulis Klaipėdos miesto savivaldybės tarybos Miesto ūkio ir aplinkosaugos komiteto narys; Agnė Zabrynaitė asociacijos „Apskritasis stalas“ narė, Aidas Kaveckis Klaipėdos miesto savivaldybės tarybos Finansų ir ekonomikos komiteto pirmininkas; Asta Česnauskienė, Klaipėdos miesto savivaldybės administracijos Strateginio planavimo skyriaus vyriausioji specialistė, Ginta Stončiuvienė, VšĮ „Ori senatvė“ socialinė darbuotoja-koordinatorė, Aistė Valadkienė, Klaipėdos miesto savivaldybės administracijos Jaunimo ir bendruomenės reikalų koordinavimo grupės vadovė.

Svečias: Edvardas Simokaitis Turto valdymo skyriaus vedėjas.

DARBOTVARKĖ:

1. Dėl laisvų NVO patalpų.
2. Dėl klimato kaitos priemonių Klaipėdos mieste. (J. Dvorak).
3. Dėl NVO savanorių apdovanojimo (D. Petrolevičius).
4. Kiti klausimai.

1. SVARSTYTA. Laisvos NVO patalpos.

Pirmininkas informavo Nevyriausybinių organizacijų taryba - (toliau NVO), kad pirmu klausimu pasakys, bei atsakys į visus klausimus Turto skyriaus vedėjas Edvardas Simokaitis.

Edvardas Simokaitis pristatė esamą situaciją dėl turimų patalpų. Šiuo metu situacija yra sudėtinga kadangi nėra laisvų jokių patalpų savivaldybė pati nuomoja patalpas, šiuo metu neturi ką pasiūlyti NVO sektoriui. Sudaromos panaudos sutartys jei tik atsiranda kokios laisvo patalpos, tas patalpas reikia prižiūrėti mokėti mokesčius, nuomą ir t.t. Šiuo metu sprendžiamas klausimas dėl patalpų Lietuvos Raudonojo Kryžiaus, Klaipėdos skyriaus, kaip jau yra žinoma patalpos turėtų būti ne mažos ypač reikalinga sandėliavimo patalpa, kuriame būtų galima laikyti maisto produktus, šiuo metu yra rastos vienos patalpos (garažas) kurias reikia atlaisvinti, kad ten galėtų įsikurti Lietuvos Raudonasis Kryžiaus. Tos patalpos nėra mažos maždaug apie 40 kvadratinių metrų, sekančią savaitę planuoja asmeniškai susisiekti su įstaiga ir juos informuoti apie tas patalpas.

Aidas Kaveckis informuoja NVO tarybą, kad kalbėjosi su savivaldybės vadovais apie didžiąją posėdžių salę Liepų g. 11, kurioje galėtų Lietuvos Raudonasis Kryžius vesti mokymus laikinai kol atsiras laisvos patalpos, reikia tiksliai sudėlioti grafiką suderinti su savivaldybės administracija ir galėtų pradėti darbus.

Arūnas Andžiulis dar kartą primena, kad galima kreiptis i Klaipėdos universitetą dėl patalpų, tačiau ten reikia susimokėti nuomos mokestį.

Vyko diskusija.

 NUTARTA: Informacija išklausyta.

2. SVARSTYTA. Klimato kaitos priemonės Klaipėdos mieste.

Jaroslav Dvorak sako, kad Klaipėdos mieste yra didelės problemos po lietaus, vanduo nespėja subėgti į tam skirtas nuotekų surinkimo vietas, jos užsikemša, po ko seka dideli nemalonumai miestiečiams, miestas pradeda “skęsti”. Reikia stabdyti klimato kaitą sukurti strategiją skirti tam ir biudžeto lėšų.

Aidas Kaveckis sako, kad yra aiškus veiksmų planas, kurį ruošia Klaipėdos Vanduo, kuris bus įgyvendintas iki gruodžio mėnesio. Šiuo metu jau yra vykdomas. Statomi dideli 3 požeminiai baseinai, kurie po lietaus surinks vandens perteklių, kai nuslūgs iš jų bus perpumpuojamas vanduo į Kuršių marias. Vienas baseinas įrenginėjamas Debreceno g. kitas ties Vaidila, ir trečiasis prie Big prekybos centro. Su šiuo projektu dirba mokslininkai kartu su Klaipėdos Vandenimis, tad darbai vyksta greitai ir efektingai.

Jaroslav Dvorak paprašo pasidalinti informacija, kaip viskas vyksta, ir kai bus baigti darbai. Taip pat pasidomėjo kaip planuojama mieste taupyti elektrą.

Aidas Kaveckis sako jog pasiūlė administracijai tokį variantą dėl taupymo mieste, sumažinti gatvių apšvietimu šviestuvus palikti įjungtus kas antra. Vyko diskusija.

NUTARTA: Informacija išklausyta.

3. SVARSTYTA. NVO savanorių apdovanojimas.

NVO tarybos pirmininko pavaduotojas Deividas Petrolevičius pristatė trečią darbotvarkės klausimą. Išsakė savo mintis siūlymus dėl padėkos vakaro savanoriams, Paklausė tarybos narių kokią atranką daryti atranką, ar viešai skelbti kvietimą, ar kviesti savanorius per organizacijas. Taip pat priminė, kad savanorystės apdovanojimų vakaras vyks gruodžio 5 dieną.

Aistė Valadkienė siūlo skelbti skelbimą per orgaqnizacijas, pildant anketą, kad jos pačios siūlytų savo savanorius pačius geriausius aktyviausius, gali būti ne po vieną, o po keletą savanorių. Kuo daugiau tokių žmonių bus apdovanota tuo geriau, jų atliekamas darbas yra be galo svarbus miestui.

NUTARTA: Pritarta kviesti visas NVO organizacijas siūlyti savo organizacijų savanorius po 1-2 asmenis apdovanojimams.

1. Kiti klausimai.

Pirmininkas paklausė ar NVO tarybos nariams tinkama data organizuoti sekantį posėdį lapkričio 11 diena 14:00 val.

NUTARTA: Kitas posėdis vyks 2022 m. lapkričio 11 dieną 14:00 val.

Posėdžio pirmininkas Jaroslav Dvorak

Posėdžio sekretorė Jurgita Šekštėnienė